
ПОДАЦИ О ЧАСУ БР. 49
	Наставна тема
	Морфологија 

	Наставна јединица
	Глаголски вид и глаголски род

	Тип часа
	Обрада 

	Циљ часа
	Упознавање ученика са глаголима ка о врстом ријечи, граматичким категоријама глагола и глаголским видом и глаголским родом.

	Образовни задаци
	· Утврђивање знања о глаголима као врстом ријечи.
· Утврђивање и проширивање знања о граматичким категоријама (граматички род и број, глаголски вид и род, вријеме, начин, лице).
· Усвајање основних појмова о одликама (значењу) глаголског рода и вида.

	Функционални задаци
	· Систематизација постојећег знања.
· Оспособљавање ученика да теоријска знања о језичкој и правописној норми успешно примјењују у пракси.
· Повезивање наученог са новостеченим градивом.
· Развијање способност уочавања односа, законитости, узрока појединих промјена у ријечима. 
· Мотивисање ученика да на примјерима доказују своја запажања.

	Васпитни задаци
	· Истицање значаја познавања језика којим се служимо не само на часовима, већ и у условима свакодневне комуникације.
· Његовање љубави према матерњем језику. 
· Буђење радозналости и осећаја стрпљења и толеранције при заједничкој изради задатака.
· Подстицање и развијање трајног интересовања за нова сазнања.

	Кључни појмови
	Глаголи, граматичке категорије, глаголски вид, глаголски род

	Облици рада
	Фронтални, индивидуални

	Наставне методе
	Монолошка, дијалошка, рад на тексту

	Наставна средства
	Табла, креда

	Мјесто извођења наставе
	Учионица

	Корелација
	/

	Литература и додатни материјал за наставнике
	· 

	Литература и додатни материјал за ученике
	

	Напомене

	


ТОК ЧАСА 
	Уводни дио часа
(7 минута)
	У уводном дијелу часа са ученицима се обнавља знање о глаголима тако што се упућују на израду задатака из Граматике.
Обнављање стеченог знања о глаголима. 

Ученици се усмјеравају да у сарадњи са наставником дефинишу основне појмове о глаголима као врсти ријечи:

· Глаголи су промјенљива врста ријечи која означава радњу, стање и збивање (читати - радња, жутети – стање, грмети – збивање) 

Одредити за дате глаголе који од њих представља радњу, који стање, а који збивање. 
градити,сањати, сијевати, чешљати се, доћи, свитати, сједити 

	Главни дио часа
(33 минута)


	Утврђивање и проширивање знања о граматичким категоријама глагола.

Које граматичке категорије глагола постоје?

· Постоје два низа граматичких категорија: 

            а) лице, број, род; (1, 2. и 3. лице, једнина/множина,   

                                             мушки/женски/средњи род);
б) вид, род, вријеме и начин, потврдност и одричност.
Утврђивање о проширивање знања о граматичкој категорији глаголског вида.

· Граматичка категорија глаголског вида:

· Означава разлику у трајању радње, стања или збивања.
· На основу тога, глаголи се дијеле на свршене, несвршене и двовидске.
· Несвршени − радња, стање, збивање неограниченог трајања (шетати, јести, сумњати, куцкати, јављати се, прибојавати се).
               ‒ Дијеле се на два типа: 

                  а) трајне – непрекидно вршење радње или стања:         

                      шетати, јести, сумњати;
                  б) учестале – више пута понављање радње или стања, 
                      који се врше неограничено, али с прекидима: 
                      куцкати, јављати се, прибојавати се.
Од ученика се захтијева да сами распореде датих шест несвршених глагола у одговарајуће типове на основу прекидности/непрекидности.

· Свршени − радња, стање збивање чије је трајање ограничено на један свршени тренутак;

                      ‒ Дијеле се на четири типа:

                         а) тренутно-свршени – радња која се цијела изврши у 
                             једном тренутку  (сјести, пасти, куцнути, лупити);  
 

                         б) почетно-свршени −  свршени почетак радње, иза 
                              којег радња може трајати и неограничено

                              (запјевати, заплакати, заиграти);      

                         в) завршно-свршени – свршетак радње, пре кога је 
                             радња могла трајати неограничено;

                              (попити, прочитати, изгорети)

г) неодређено-свршени – свршени тренутак радње и извијесно дуже или краће вршење дате радње   (загристи, развикати се, заиграти се);

  

· Двовидски − глаголи који су и свршеног и несвршеног вида, а ком виду припадају може се одредити једино на основу контекста у реченици (чути, видети, ручати);
                          Ево, сједим и ручам. − несвршени

                          Чим ручам, доћи ћу. – свршени

· Граматичка категорија глаголског рода:
            ‒ Одређује се на основу прелазности/непрелазности радње на 
              објекат.
‒ Дијеле се на прелазне, непрелазне и повратне.
· Прелазни − захтијевају објекат у акузативу без предлога: 
писати (књигу), изградити (кућу), фарбати (зид).     

· Непрелазни − не захтијевају објекат у акузативу без предлога: сести, лежати, трчати.    

· Повратни − захтијевају обавезну употребу ријечце се.
                  ‒ Дијеле се на три групе:

                      а) прави повратни − радњу субјекат врши сам на себи; 

                          обавезна употреба ријечце се: 
                          умивати се, чешљати се, шминкати се;

                      б) узајамно-повратни −  радњу врше најмање два 
                          вршиоца један на другом: 
                          рвати се, тући се, спријатељити се;  

                      в) неправи повратни – повратна речца се се не може 
                         тумачити као себе; означавају неко стање, 

                         расположење, процес:

                         белети се, црвенети се, дочепати се;

	Завршни дио часа
(5 минута)


	У завршном дијелу часа  врши се синтеза свега реченог. Ученицима се диктирају задаци које раде до истека часа, а за домаћи треба да ураде задатке из Граматике. 
Вјежбање:

1. Одреди сљедећим глаголима граматичку категорију вида и тип коме припадају: имати, попити, засвирати, прочитати, скакутати, проговорити, носити, бацакати. 

2. Одреди сљедећим глаголима граматичку категорију рода: вољети, црвенети, попети се, плакати, купити, чудити се, бацити, бледети, исправити се.
 За наредни час ученицима се најављује обрада наставне јединице: Екавски и ијекавски изговор. Ћирилица и латиница. Књижевно-језичке варијанте, како би се код куће подсјетили дијалеката и прпремили за час.


ИЗГЛЕД ТАБЛЕ
	Глаголи
 Глаголски вид
· трајање радње, стања или збивања
Несвршени − неограничено трајање 
                  а) трајни – шетати, јести, сумњати
                  б) учестали – куцкати, јављати се, прибојавати се
Свршени − трајање ограничено на један свршени тренутак

                  а) тренутно-свршени – сести, пасти, куцнути, лупити  

 

                  б) почетно-свршени −  запјевати, заплакати, заиграти     


                  в) завршно-свршени – попити, прочитати, изгорети

                  г) неодређено-свршени – загристи, развикати се, заиграти се
  


Двовидски − и свршеног и несвршеног вида (чути, видети, ручати);

                          Ево, седим и ручам. − несвршени

                          Чим ручам, доћи ћу. – свршени
Глаголски род
· прелазност/непрелазност радње на објекат;

            Прелазни − писати (књигу), изградити (кућу), фарбати (зид);     

            Непрелазни − сјести, лежати, трчати;    

            Повратни − захтијевају обавезну употребу ријечце се;

                    а) прави повратни − умивати се, чешљати се, шминкати се
                    б) узајамно-повратни − рвати се, тући се, спријатељити се 

                    в) неправи повратни – бијелити се, црвенети се, дочепати се         

